Com trobar poesia a l’hummus\nCosifiquem els poemes fins que ve en Manuel Rivas, els personifica i et planteges: "Què deu fer un poema en el seu dia a dia?"\nBarceló, Mesquida, Altaió et Comelade\nÉrem, divendres, al Festival Poesia i +, a punt de cremar un vespre d’il·lustres veterans.\nLa Nit de poetes i Càntut tanquen el Festival Poesia i +\nAl ritme de les cançons més nostrades, Caldes d’Estrac va acomiadar deu dies de poesia, música i, en definitiva, amor per la cultura\nMor Fadwa Souleimane, una de les veus de la revolució siriana\nLes paraules de Souleimane, tan plenes de vida i de mort, parlaven per si soles.\nLa necessitat de la poesia\n“El Poesia i + no és només un festival, és venir a gaudir de l'experiència de la poesia”, va dir Pere Almeda, director de la Fundació Palau\nUn pou de poesia viva\nEll llegeix tranquil i convençut, i sota d’aquell arbre tan immens, tothom se sentia com si no fos res.\nEl festival Poesia i + amplia el seu camp de batalla\nToran el Poesia i + a Caldes d'Estrac. Del 7 al 17 de juliol el festival es convertirà en un dels pilars poètics més importants de casa nostra.\nDelorean, Niño de Elche i Antònia Vicens seran al Poesia i +\nLa Fundació Palau de Caldes d'Estrac fa un avançament de la programació d'enguany.\nNit de Poetes a la Fundació Palau\nUn dels actes centrals del Poesia i+ és la Nit de Poetes. Laura Borràs va mostrar el suport al festival i a la poesia amb una intervenció en què va recordar Salvador Espriu i va definir la tasca dels poetes amb un vers de Palau i Fabre: “Fer néixer les coses dient-les”.\nUn lloc per a la poesia\nEl poesiai+ forma part del reguitzell de festivals que es fan i es desfan a l'estiu. Però té aquella combinació que el fa singular: el contingut, és a dir, la poesia en viu i en directe vista des de múltiples òptiques i el continent, és a dir, la pròpia Fundació i altres indrets de la costa del Maresme.\nEduard Escoffet: “Josep Palau i Fabre estaria content si aixequés el cap”\nAquest divendres 3 de juliol arrenca una nova edició del Festival Poesia i +, organitzat des de Caldes d'Estrac per la Fundació Palau, que s'estendrà en dos llargs cap de setmana fins a l'11 de juliol. Eduard Escoffet n'és el codirector, amb Pere Almeda, que dirigeix la Fundació Palau.


L’administració gironina s’uneix per lluitar contra l’intrusisme laboral al sector de la construcció\nLa campanya rep el suport dels Serveis Territorials d’Empresa i Ocupació de la Generalitat de Catalunya.\nMés de 30 entitats s’adhereixen a la campanya contra l’intrusisme del sector de la construcció gironina.\nLa UEC denunciarà aquells casos que arribin al seu coneixement en defensa dels seus agremiats.\nUnió d’Empresaris de la Construcció (UEC) presenta una campanya contra l’intrusisme laboral que pateix el sector de la construcció a les comarques gironines. La campanya rep el suport dels Serveis Territorials d’Empresa i Ocupació de la Generalitat de Catalunya.\nSota l’eslògan “A casa teva no te la juguis” es pretén sensibilitzar als consumidors perquè optin per contractar empreses legalment constituïdes, sense fomentar l’economia submergida i assegurant així que l’execució de les obres es farà amb les degudes garanties de seguretat i coneixent les possibles responsabilitats davant incidències.\nDurant la presentació, representants de la Generalitat, de la Diputació de Girona, dels Consells Comarcals i de les poblacions de tota la província de Girona, així com Col•legis professionals del sector, Cambra de Comerç, Foeg, Pimec, entre molts altres, han firmat el MANIFEST “A CASA TEVA NO TE LA JUGUIS”. Un manifest que acorda la col•laboració de tots per contribuir en la recuperació del sector apostant per la professionalitat i la seguretat en la construcció.\nDes de la UEC, que aglutina prop de 1.000 empreses del sector, es reclama més seguretat laboral davant l’intrusisme professional en obres i reformes, tan pel que fa a particulars com en comunitats de propietaris. “El sector de la construcció ja està prou afectat per la crisi econòmica que s’està vivint i per l’aturada de l’activitat com perquè moltes obres de reforma domiciliària s’executin per part de persones que, a més de no oferir cap garantia, no compleixen les seves obligacions en matèria tributària, assegurances socials i seguretat i salut laboral, el que sens dubte repercuteix favorablement en les butxaques de molts ciutadans, que han de realitzar un menor desemborsament per aquests treballs”, ha explicat Josep Agustí, president de la UEC.\nLa problemàtica provoca nombrosos perjudicis i genera un enorme greuge comparatiu enfront a les empreses dedicades a aquesta activitat, que veuen com han de lluitar contra pressupostos irrisoris a causa dels incompliments empresarials que generen aquests comportaments.\nSegons Marc Darnés, membre del Comitè Executiu de la UEC, “cal una consciència social per part dels consumidors perquè optin per contractar empreses legalment constituïdes, assegurant així que l’execució de la reforma es farà amb les degudes garanties de seguretat i coneixent les possibles responsabilitats davant incidències.” “A més cal que totes les administracions s’impliquin amb aquest objectiu. Que els ajuntaments demanin quina constructora executarà les obres és tant important com comprovar-ho, i per poder dur a terme aquest control existeix el número de REA (Registre d’Empreses Acreditades)”, ha afegit Darnés. El Registre acredita que les empreses que operen en el sector de la construcció compleixen els requisits de capacitat i de qualitat de la prevenció de riscos laborals.\nDes d’Unió d’Empresaris de la Construcció “treballarem per eradicar l’intrusisme laboral i lluitarem per la professionalitat i la seguretat en la construcció, denunciant tots aquells casos que arribin al nostre coneixement mitjançant la interlocució amb administracions, agents socials i institucions d’àmbit econòmic, empresarial i social, en defensa de les necessitats del sector que representem, i en especial dels nostres agremiats”, ha conclòs Josep Agustí.


Fira de la Taula Periòdica, a Girona #firatp – Edunomia\nAquesta tarda ha tingut lloc a la Plaça del Mercadal de Girona la Fira de la Taula Periòdica, organitzada pel Departament de Química, amb la col·laboració de la @c4dudg. Ha estat una més de les activitats programades en ocasió de l’Any Internacional de la Taula Periòdica, amb l’objectiu de visibilitzar en un indret ben cèntric de la ciutat aquesta icona del coneixement.\nA partir de les 5 s’han instal·lat 6 carpes (gràcies @pepduran) a la Plaça del Mercadal, al cantó d’un entarimat que hi ha posat l’Ajuntament per a una altra activitat. La pluja del matí ha cedit el pas a un ambient més assolellat per la tarda, afortunadament, encara que el vent ha empipat una mica.\nVista de les carpes i del roller de l’#aitp2019\nFins a les 7 hi ha hagut diversos tallers, entre els quals l’habitual “I tu, quin element ets?”, però aquest cop amb jocs de la col·lecció “52 Jocs amb la Taula Periòdica”: el Tetris, memory, el tren, fer paraules, el joc de l’oca… sempre en la versió de la Taula Periòdica. Jo mateix hi he pogut fer alguns cops el joc de spelling amb cartes de la TP, mentre que en Pau Corney també n’hi ha fet, i fins i tot un de cara al públic.\nEls amics de la botiga Zeppelin, just a la mateix plaça, han ocupat una de les taules i han mostrat diversos jocs, entre ells un Tantrix gegant, un dels meus jocs preferits. Molts gràcies a Zeppelin per la col·laboració!\nl’Aythami i en Pep, al cim de l’entarimat, tot fent un joc\nA partir d’1/4 de 8, en Pep Duran i l’Aythami Soto han fet experiments espectaculars davant d’un públic familiar i dels nombrosos clients del bar que hi ha a la Plaça, amb l’èxit habitual.\nEn Pep Duran, fent un experiment espectacular\nMoltes gràcies a tothom que ha col·laborat perquè la Fira s’hagi pogut dur a terme, començant per en Pep Duran i la Judit Torrent, sempre amb el suport de la Sílvia Simon. Gràcies a en Pau Corney (del projecte de Màgia i Ciència) i l’Aythami Soto (del projecte Reacciona-Explota), i a les becàries estudiants de 2n de química que han dut els tallers.\nTaula Periòdica Real\nTambé gràcies a en Pep Martí, que ens ha cedit una magnífica taula periòdica real, feta al seu Institut a Sant Feliu de Guíxols, i a l’Institut de Calonge, amb un bonic joc per relacionar elements i els seus símbols.


Porta Ferrada en ple muntatge\nPorta Ferrada ja es troba en ple muntatge per inaugurar aquesta 58a edició del Festival. Després de deu dies de muntatge ja només en queden 5 per tenir tots els escenaris a punt. De manera que el 2 d'agost s'encetarà en aquesta temporada sent un dels pocs festivals que ha sobreviscut a la pandèmia d'aquest estiu 2020. En aquests moments ja s'han venut més d'un 70% de les entrades i alguns dels concerts, com el del grup Stay Homas, ja fa setmanes que s'han exhaurit.\nAquest any el Festival se celebrarà en dues localitzacions diferents. Un més íntim a la plaça de l'Abadia i l'altre, al Guíxols Arena, on en aquests moments s'està acabant de muntar el gran escenari. El Guíxols Arena tindrà un aforament limitat a 800 persones tot i tenir una capacitat molt superior. Això ha estat una de les mesures per tal de garantir la distància de seguretat entre el públic.\nMés enllà del control de l'aforament, Albert Mallol, director artístic del festival, assegura que Porta Ferrada serà un lloc segur i que s'han portat a terme totes les mesures de seguretat recomanades per evitar rebrots.\nTot el Festival estarà dedicat a Pau Donés per tal de fer un homenatge al difunt cantant de Jarabe de Palo. L'escenari que en aquests moments s'està muntant al Guíxols Arena, s'estrenarà de forma prèvia al festival amb els actes de la Festa Major de Sant Feliu de Guíxols. Si tot va bé, Porta Ferrada te previst finalitzar el 28 d'agost.


"Hi ha principis que han sobrepassat l’escoltisme i han influït en la feina de molts educadors que el que miren de fer és contribuir a la societat per formar bones persones"\nper Martí Gironell 28 de juliol de 2019 19:01\nNo cal que se celebri una xifra rodona per recordar -i tenir presents- els principis de l’escoltisme. Perqué són ben vigents. Ara fa 112 anys, el 29 de juliol de 1907, Robert Baden Powell va fundar aquest moviment amb un objectiu: ajudar a formar bones persones. La finalitat del moviment escolta però era una mica més extensa. Volia, segons es pot llegir del manifest fundacional pensat per Baden Powell, contribuir a l'autodesenvolupament dels nois i noies perquè assolissin el màxim del seu potencial físic, intel·lectual, social i espiritual com a individus, com a ciutadans responsables i com a membres de les seves comunitats local, nacional i internacional. I per aconseguir-ho es proposava un mètode a través d’ un sistema d'autoeducació progressiva mitjançant uns principis compartits i el compromís envers aquests principis que volia dir: aprendre fent, treballar en equip, promoure i incentivar la interacció entre joves i adults. Es buscava assolir una progressió personal que es complementava amb activitats a la natura dins un marc simbòlic. I tot plegat sota tres principis.\nEl primer abordava la dimensió espiritual. I ho formulava de manera que volia ajudar els joves a transcendir el món material i a buscar els valors espirituals de la seva vida. Una espiritualitat que no havia de ser necessàriament una creença religiosa. Ho demostra el fet que des del començament hi ha hagut associacions escoltes laiques en diversos països. El segon principi incidia en la dimensió social i establia el deure cap els altres. Com a integrant d’una comunitat, cal lleialtat al propi país i alhora promoció de la pau, l'entesa i la cooperació locals, nacionals i internacionals; i participació en el desenvolupament de la societat, reconèixer i respectar la dignitat dels altres i la integritat de la natura. Aquests dos punts donen sentit a l'educació en la ciutadania de l'escoltisme.\nFinalment, el tercer principi apuntava la dimensió personal, en el fet que cadascú ha de ser responsable del seu propi desenvolupament i creure en les seves pròpies capacitats. Són principis que han sobrepassat l’escoltisme i han influït en la feina de molts educadors en esplais, en colònies, en campaments, en caus, en casals, on sigui, que el que miren de fer és contribuir a la societat per formar bones persones.


Jordi Navarro: república i ecologia - Diari de Girona\nJordi Navarro: república i ecologia\nlluís bosch martí 05.06.2018 | 09:01\nUn dissabte al matí, d´un dia assolellat i fred, sortint de casa al carrer del Carme, molt a prop de la casa ocupada de Can Kolmo, veiem com un grup d´activistes atrefegats estan carregant uns plafons blancs en un carretonet. S´estan preparant per a un dinar popular organitzat en solidaritat amb els acusats per Red Eléctrica en el judici de la MAT.\nQuan ens hi acostem, ens trobem amb l´amic Jordi Navarro, un dels activistes que les elèctriques han assegut a la banqueta dels acusats i al qual demanen tres anys de presó per haver participat en actes de protesta contra la MAT. En Jordi ens saluda. Com que els actes programats comencen a les 11 i encara és aviat, aprofitem per anar a comprar la premsa i fer un tomb. Tal com fem, dies com ara l´1 de maig, avui també volem arribar abans d´hora a un debat que s´ha programat, per tal de tenir ocasió de parlar a vells i nous camarades.\nA poc a poc, ens acostem al Jardí de la Infància, que és on tindran lloc el gruix de les activitats i hem pogut saludar uns mestres de l´annexa i al veterà lluitador independentista Joan Daunis i Pijoan.\nMentrestant, el geògraf Jordi Navarro i Morera el trobem a ple rendiment organitzat i dirigint la logística de l´acte que han muntat els llibertaris de Can Kolmo. En Jordi sap com fer aquestes coses perquè té molta experiència i pràctica diària, d´organitzar coses, en la seva activitat professional com a porter de l´escola Joan Bruguera.\nEn un moment d´assossec, l´exregidor de la CUP aprofita per fer-nos a mans un exemplar del seu darrer llibre, República i ecologia, editat per Curbet edicions i finançat per ell mateix. Seguidament ha començat el debat, que ha estat molt lluït. S´ha criticat el control de l´energia que exerceixen les grans companyies elèctriques i les obres públiques que aquestes encarreguen a grans constructores que tenen la seu a Madrid i que tot sovint estan finançades per corporacions bancàries i diferents grups econòmics capitalistes que moltes vegades compten amb el vist i plau del governs central, autonòmic i municipal.\nProtestar i enfrontar-se a projectes desenvolupistes, ultratecnològics i mercantilistes del gran capital que tenen l´aval de l´IBEX-35, dels grans partits espanyols i de l´estructura d´un estat que cada dia és més autoritari i antidemocràtic, és una lluita feixuga. La desobediència i lluites dels grups antisistema xoquen frontalment amb les forces policials i les burocràcies judicials que tenen ordres concretes de reprimir, multar i a ser possible empresonar els elements més actius.\nAl cap d´uns dies hem tingut ocasió de llegir-nos el llibre d´en Jordi Navarro. Una lectura atenta del text que hem fet, no tan sols per amistat, ni pel fet d´haver compartit moltes lluites i lectures i també idees relacionades amb el combat ecològic, anticapitalista. No compartim l´ideari independentista, Nosaltres ens reclamem del federalisme i l´internacionalisme, en el marc d´una república socialista, però amb l´autor del llibre hem xerrat molt i hi hem compartit moltes batalles. L´amic Navarro, fa poc que s´ha llicenciat en geografia, i en aquest rigurós assaig demostra que, a banda d´haver estat un jove activista, polític i revolucionari, és també un intel·lectual que ha llegit els millors autors, tant catalans com d´arreu del planeta i que ha entès i assimilat les seves aportacions en el camp de les ciències tan ecològiques com socials.\nNavarro ha interpretat els seus llibres, idees i campanyes de reivindicació i protesta i, com els seus mestres ha passat, de l´activisme sociopolític ecologista, a convertir-se en un intel·lectual, teòric crític i dirigent polític-orgànic -com diria Gramsci, perquè pensa globalment i actua localment dins la CUP. Primer com a militant, després com a conseller local i després un altre cop com a home de base, Jordi Navarro, mai ha deixat de ser un activista i ha estat a primera línia de les lluites socials, reivindicacions populars de tota mena plantejades a casa nostra.\nD´antuvi, l´única crítica que li faríem és que en el seu exhaustiu i generós ventall de citacions d´autors i accions de l´ecologisme mundial, s´ha oblidat de citar la important tasca que en l´àmbit local va fer el Col·lectiu Ecologista de Girona, des de mitjans dels anys setanta fins a començament dels anys 90 del segle passat. El col·lectiu ecologista, hereu del Grup de Defensa del Medi Ambient, que durant anys va publicar una revista de referència a Girona, La Fullaraca, va integrar en diferents èpoques militants històrics de l´ecologisme com ara en Pitu Planas, l´Esperança Castanyer, en Pep Valsalobre, o, en un primer moment, el polèmic Nani Rocas.\nÉs evident que a en Jordi Navarro, sense ser sectari, se li nota la seva militància a la CUP i en el llibre, en el fons, s´hi endevinen unes idees que podrien molt ben ser les bases programàtiques d´una república catalana ecològica, on la justícia social jugaria un paper important i on es prioritzaria l´anticapitalisme i el control de la producció i el consumisme.\nPer això, Navarro propugna fomentar el decreixament industrial i respectar el medi ambient, els boscos, els rius, potenciar l´agricultura ecològica. És urgent frenar l´escalfament global. Si el que es vol assolir és un decreixement efectiu, totes les lluites anticapitalistes i en favor de la natura s´han de desenvolupar a escala universal.\nPer un exlector de la revista Mientras Tanto, fundada per tot un seguit de professors comunistes que va aplegar Manolo Sacristán, es imprescindible fer la síntesi del moviment obrer, ecologista, feminista. Tots aquests moviments han de convergir en el pacifisme. Aquesta idea és la que va inspirar el moviment per la Pau i els famosos Comités per la Pau i el Desarmament que durant els anys 80 va agrupar la lluita anti-OTAN, contra els desplegament dels míssils Pershing II a Europa i contra la cursa d´armaments en general.\nL´amic Navarro, com a bon cupaire, al meu parer, defensa en excés el republicanisme català, cada dia més llibertari i menys socialista, com els seus amics del PDeCAT i ERC. Per aquest motiu trobo Jordi Navarro massa localista, «catalanero» i «carlí», no tant en les idees sinó en la praxi diària. Considero que la CUP fa massa seguidisme i que el seu moviment és instrumentalitzat per sectors de la burgesia catalana que, com a tants països, preparen contrarevolucions nacionalistes al servei de les classes mitjanes.\nEnfront al nostre actual pressimisme crític, l´idealista i ecològic Jordi Navarro, ens demana que ens rebel·lem i reorganitzem contra els productivistes que només defensen el PIB com a forma de progrés de la societat. Cal doncs frenar els excessos del consum, ser conscients que els recursos són limitats i que hem de preservar la biodiversitat dels ecosistemes. Per això l´entusiasta i utòpic Navarro demana que cada persona, cada barri, cada municipi, cada comarca, tota nació, treballi per enfortir aquest teixit i faci xarxa. Navarro fa una aposta decidida perquè tots junts puguem sortir de l´economia fòssil que amenaça de destruir l´economia i el territori.


El CH Mataró femení comença la repesca | Mataró Audiovisual\nEl CH Mataró femení comença la repesca\nJosep Maria Spà dj., 14/03/2019 - 11:40\nI qui es prepara per un gran repte aquests dies és l’equip femení del Club Hoquei Mataró. Després de començar la temporada de forma irregular, i de fet més malament que bé, l’equip d’Albert Bou es va veure obligat a jugar la fase pel descens.\nAcostumades a jugar la fase pel títol, les diverses baixes que patia l’equip van provocar que la plantilla trigués més en agafar la seva millor versió. A la fase per evitar el descens han fet grans xifres que les permet passar en aquesta eliminatòria de repesca coma primeres del grup per evitar el descens.\nEl rival d’aquesta eliminatòria de repesca a doble partit és el Vilassar de Mar. Equip que arriba a l’enfrontament amb un balanç totalment diferent al de l’equip d’Albert Bou, Un Vilassar que ha quedat últim del seu grup amb tant sols un partit guanyat. Tots i les dinàmiques el tècnic del Club Hoquei Mataró avisa dels perills que pot tenir el conjunt vilassarenc.\nEls quatre pitjors equips del grup al títol, doncs, mesuren les forces amb els 4 millors del grup d’ascens.\nD’aquí en sortiran 4 equips vencedors que accediran al play off final, juntament amb els 4 clubs que ja hi ha accedit per quedar entre els 4 primers del grup al títol.\nUn play off que no porta bons records al conjunt mataroní, després de quedar eliminats la temporada passada a semifinals..\nEl duel es juga dissabte a les 8 del vespre al Pavelló Jaume Parera i es podrà seguir en directe per Mataró Ràdio dins la programació d’aquest dissabte del programa Carnet Esportiu FM.\nAina Florenza, campiona del món d'hoquei patins


L’exposició “Hippies always welcome” omple de llibertat i natura el Museu de Manacor fins dia 31 de gener – Rellevant.cat\nL’exposició “Hippies always welcome” omple de llibertat i natura el Museu de Manacor fins dia 31 de gener\nLa mostra de l’artista manacorina Catalina Julve es va inaugurar dijous passat.\nMés d’una vintena de pintures, gravats i instal·lacions de l’artista manacorina Catalina Julve s’exhibeixen conjuntament a la torre dels Enagistes, la seu del Museu d’Història de Manacor sota el títol Hippies always welcome. La mostra s’emmarca en el cicle cultural de la VIII Tardor Poètica i constitueix la primera exposició individual de l’artista d’ençà del 2013. L’exposició Hippies are welcome es va inaugurar dijous passat, dia 15 de novembre i es podrà veure fins dilluns dia 31 de gener del 2019.\nSegons explica l’artista el títol Hippies always welcome “sorgeix d’una frase que vaig veure fa temps, crec que la idea de fer l’exposició va sortir d’aquestes paraules en anglès i em va empènyer a pintar una sèrie d’obres a partir del concepte dels primers hippies i dels seus referents”, confessa Catalina Julve. Així l’exposició aplega obres i objectes plens de “natura i persones lliures, sense prejudicis, que mantenen una relació sincera amb el propi cos, amb la terra, i amb els altres congèneres”, afegeix.\n“Aquest món envoltat de natura i de persones que proven de viure en llibertat encara és viu ben a prop de nosaltres, hi convivim, fins i tot som nosaltres mateixos”, declara Julve. En aquest sentit en la mostra que acull el Museu de Manacor també s’hi pot contemplar un autorretrat i imatges evocadores de l’entorn més proper de l’artista. I és que “per arribar a fer el moviment hippie realment meu he volgut pintar els hippies que m’envolten, els que conviuen amb mi i els que estim. Els he volgut representar emmarcats dins paisatges més o menys naturals, que és el que a mi m’agrada pintar: persones envoltades de natura”.\nHippies are welcome, també visibilitza una etapa més lluminosa de l’artista. “Jo he après a pintar fent feina dins el taller, provant de dominar una paleta de colors que és cert que abans era més obscura; supòs que la voluntat d’experimentar per fer aquesta exposició i l’aprenentatge acumulat m’han fet pintar amb més llum”, explica Julve.\nPerò l’exposició Hippies are welcome és molt més que una exposició de pintura. L’artista també ha volgut que el públic pogués veure les imatges que han servit d’inspiració per a crear determinats quadres. Així fotografies del seu entorn més proper, objectes que ens transporten a la infantesa, projeccions de vídeo, esbossos o fins i tot escultures que fan pensar en els objectes surrealistes més dalinians formen part de la mostra. Tot aquest univers, a més, s’exposa acompanyat dels textos que Antoni Riera ha creat a partir de converses mantingudes amb l’artista, que reforcen el missatge i transformen en paraules el discurs que formen les imatges i els objectes de l’exposició. La mostra es pot veure al Museu d’Història de Manacor fins dia 31 de gener. De dilluns a dissabte de 10 a 14 h i de 17 a 19.30 h; i els diumenges de 10.30 h a 13 h. Els dimarts el museu roman tancat.\nPropers concerts de l’Escola Municipal de Música de Capdepera\nEs suspèn la conferència dels “Dilluns de l’Obra” que hi havia prevista avui\n18 de novembre de 2018 Ajuntament de Manacor Art Deixa un comentari


El cometa Tempel 1 des de la sonda Stardust-NeXT\nCrèdits: NASA, JPL-Caltech, Cornell\nMai cap cometa havia estat visitat dues vegades. Per tant, el pas sense precedents de la sonda Stardust-NEXT, donat a principis d’aquesta setmana prop del cometa Tempel 1, ha ofert a la humanitat una oportunitat única per veure com canvia amb el temps el nucli d’un cometa.\nEls canvis en el nucli del Tempel 1 són particularment interessants pel fet que, el 2005, un objecte llançat des de la sonda Deep Impact s’hi va estavellar.\nLa fotografia, realçada digitalment, mostra el cometa quan la Stardust-NEXT es trobava a la mínima distància. S’hi veuen molts trets visualitzats el 2005, com ara cràters, crestes i àrees aparentment suaus.\nAra per ara, no es poden extraure gaires conclusions, però en el futur els especialistes en cometes i en la comprensió del Sistema Solar analitzaran aquestes imatges a la recerca de noves pistes sobre la composició del cometa Tempel 1 i, en particular, sobre l’evolució del lloc de l’impacte de 2005.\n16/02/2011 15/11/2019 Publicat enSistema SolarEtiquetes: Stardust-NeXT\nUna flamarada solar de classe X\n3378 entrades ·\nany 2020201920182017201620152014201320122011 mes1 2 3 4 5 6 7 8 9 10 11 12


TALLER AUDIOVISUAL COM A EINA EDUCATIVA. Institut de Ciències de l'Educació\nTALLER AUDIOVISUAL COM A EINA EDUCATIVA\nCODI DEL CURS: 16-0149\nPersonal Docent i Investigador de la Universitat d'Alacant, sense coneixements previs que desitge iniciar-se en els fonaments de treball amb mitjans audiovisuals digitals per al seu ús en el procés d'ensenyament.\nConèixer les característiques principals i prestacions de les càmeres digitals de fotografia i vídeo, així com els seus accessoris per a poder així seleccionar l'equipament més idoni per a la pràctica docent.\nSaber manejar la càmera de fotografia i vídeo, tant en les maneres automàtiques com a manuals per a obtenir els resultats tècnics i estètics desitjats.\nSer capaç de muntar i il·luminar correctament diferents tipus d'escenes tals com a pràctiques de laboratori, documentació, mostres, etc., així com preses en exteriors: arquitectònica, naturalesa, etc.\nSaber com dissenyar peces audiovisuals completes en projectes de suport a l'ensenyament.\nEditar i millorar a nivell bàsic les fotografies obtingudes: retallada, rotació, correcció de color, etc...\nAprendre a emprar els sistemes d'edició de vídeo per ordinador per a obtenir un muntatge amb la qualitat necessària per a la seua publicació exterior.\nConèixer i aplicar efectes de vídeo i àudio, transicions, titulació i locució al muntatge realitzat.\nEstudiar les resolucions i formats de vídeo digital que s'empren en els diferents suports: dvd, internet, projeccions...\nTaller en el qual s'entrellacen explicacions amb petits exercicis pràctics. Emprarem les càmeres que els i les participants porten a les sessions i a més, aprendrem a usar l'equipament de càmera que ofereix en préstec la Forja.\nConceptes bàsics de fotografia. Control de l'exposició.\nEstructura bàsica d'una càmera digital.\nFotografia d'objectes, retrat i paisatge.\nFonaments d'edició, retoc i millora.\nIntroducció al format professional RAW.\nTècniques fotogràfiques avançades.\nBLOC 2. VÍDEO\nEl procés de creació audiovisual.\nConfiguració i maneig de la càmera.\nPràctica de muntatge de vídeo digital.\nPublicació en internet (Youtube, vertice,...)\nAssistència ( mínim el 80% de les hores totals del curs).\nTermini d'inscripció: del 14 al 28 de juny. A partir de les 9:00 hores.\nDates i horari: 4, 5, 6, 11 i 12 de juliol de 15 a 19 hores.\nLloc de realització: Laboratori de Creació de Continguts Multimèdia (Biblioteca General). BG/LAB1\nBARCELO GISBERT, IRENE\nCREMADES GONZALEZ, VICTORIA\nGONZALVEZ MACIA, CAROLINA\nNEBOT NAVARRO, XIMO\nRICARTE SABATER, ANTONIO RAMON\nTORRES GARCIA, M.P. GEMMA\nEn el cas de no assistir al curs i no comunicar-ho abans que empieze a la Secretaria de l'ICE, no podrà participar en cap curs organitzat per aquest Institut l'any en curs.


La Generalitat millora el transport públic e... - Govern.cat\nLa Generalitat millora el transport públic entre Corbera de Llobregat i Sant Andreu de la Barca\nquery_builder 26 novembre 2002 16:30\nLa Direcció General de Ports i Transports del Departament de Política Territorial i Obres Públiques, posarà en funcionament, a partir del proper dilluns, dia 2 de desembre, un servei de transport públic de viatgers entre Corbera de Llobregat i Sant Andreu de la Barca, a la comarca del Baix Llobregat. Amb aquesta millora la Generalitat prolongarà el servei de transport urbà de Corbera de Llobregat.\nAquest servei, que compta amb el suport dels Ajuntaments de Corbera de Llobregat i Sant Andreu de la Barca, serà gestionat per una UTE formada per les empreses Autocorb, SA i Autocars Canals, SA, que actualment presta el servei de transport urbà a la població de Corbera de Llobregat. El servei connecta Corbera amb les estacions d’FGC de Sant Andreu de la Barca i el Palau, a mès d’altres parades en el recorregut. La connexió del servei amb aquestes estacions d’FGC de la línia del Baix Llobregat permet la realització d’operacions d’intercanvi modal als usuaris i es situa en la línia de promoció del transport públic i de l’optimització de la xarxa de transports.\nEl servei es prestarà amb una freqüència de 5 expedicions d’anada i 5 de tornada, de dilluns a dissabtes feiners. D’aquesta manera, la Generalitat reforça la connectivitat entre aquestes dues poblacions satisfent així les demandes d’increment d’oferta de transport públic sol·licitades pels municipis afectats a partir de l’aprofitament del servei urbà preexistent a Corbera de Llobregat.\nAquesta actuació s’emmarca en el Pla de Millora del Transport Interurbà de Viatgers per Carretera a Catalunya i té com a objectiu desenvolupar un programa integral per a la modernització i adequació de la xarxa catalana de transport públic per carretera a les necessitats actuals.


Fins no fa gaire, una adreça de correu electrònic servia només per a això: per enviar i rebre correu electrònic. Però la majoria dels serveis de correu gratuïts (Yahoo, Hotmail o Gmail) s’han convertit en quelcom més que una adreça d’e-mail. Són la clau per accedir a tota una sèrie de serveis de valor afegit.\nAixí doncs, si disposem d’una adreça de correu d’aquest tipus, passem a tenir la clau per disposar d’un lloc d’emmagatzematge online, un gestor de contactes o un calendari.\nEntre tots aquests proveïdors que ofereixen serveis afegits, destaca per sobre de tots Google. Preneu nota d’alguns dels serveis que ofereix: Gmail, Google Maps, Youtube, Google Drive, Google Docs, Google Calendar, Picasa, etc.\nQualsevol que tingui un compte de correu de Gmail pot fer servir aquests serveis. Però es trobarà amb una limitació d’espai per emmagatzemar correu, fotografies o documents.\nÉs per això que, si feu servir el vostre ordinador amb finalitats professionals, la solució definitiva és Google Apps for Business, un paquet que ofereix 30GB d’espai i que podreu integrar en el domini de la vostra empresa (per ex. f1informatics.cat).\nLes principals avantatges que ofereix són: Poder tenir el nostre correu, contactes i calendari sincronitzats en el nostre ordinador i la web de Google, el qual ens facilita disposar sempre de còpies de seguretat. Disposar d’un espai ampli per emmagatzemar tota aquesta informació i tots els arxius que vulguem. Utilitzar un paquet d’ofimàtica online gratuït per crear documents de text, fulles de càlcul i presentacions.\nFins que no disposeu, us donareu compte de la quantitat de possibilitats que ofereix. Si voleu rebre’n més informació, poseu-vos en contacte amb nosaltres.


Aquesta és una classe que no pot faltar a la teva caixa d'eines de desenvolupadors. Avui en dia gairebé tots els lloc web o aplicació utilitza l'API 's per obtenir o emmagatzemar dades, i això és eren es crea aquesta classe per. L'ajuda a comunicar-se amb tots els tipus d'API 's. Fins i tot si vostè no té CURL al servidor de la classe es replegament a una aplicació que utilitza "fopen" sense perdre cap funcionalitat. Vostè encara serà capaç de triar capçaleres, mètodes de petició, els temps d'espera i altres paràmetres.\nPer mostrar el poder d'aquesta classe que he creat alguns scripts d'exemple que parlar amb alguns dels més populars de la API 's. A continuació trobareu una llista d'exemples que s'inclouen:\nA més d'aquests exemples també he inclòs alguns altres exemples per mostrar com fer una sol·licitud de venda, utilitzar cookies, fer una petició SSL, pujar arxius i l'ús de l'autenticació bàsica.\nPer tenir una millor comprensió de com utilitzar aquesta classe es pot prendre una ullada a la documentació completa aquí.\nExemple Facebook Graph API\nPer a les persones que volen utilitzar l'API de Facebook Graph. Aquí un exemple de com usar-lo amb la meva classe de client d'API: http://storage.sitebase.be/fbexample.phps L'exemple fa dues coses:\nRep el nom, cognom i data de naixement de l'usuari\nObtingui una llista de gustos\nSi vostè no només voleu utilitzar una API, però vostè vol construir el seu propi llavors et aconsello que doneu un cop d'ull al meu Framework API guió. Aquest script l'ajudarà a construir la seva pròpia API per la teva web / aplicació o aplicació mòbil en cap moment.\n5 mar 11, última actualització\neCommerce, tots els articles, la classe, el contingut, eliminar Envato, obtenir, json, oop, analitzador, posar, ssl, Twitter, WordPress, xml, xmlrpc, youtube


El Manchester City ha deixat resolta l'eliminatòria de vuitens de final de la Lliga de Campions després de golejar el Basilea (0-4) en un partit sense intriga que ha quedat decidit a la mitja hora de partit, quan el líder de la Premier League ha marcat els tres primers gols al St.Jakob-Park.\nEls jugadors de Pep Guardiola han resolt l'eliminatòria per la via ràpida en la primera part. En només 23 minuts el quadre 'citizen' ha sentenciat un Basilea que viatjarà a Manchester, d'aquí a tres setmanes, amb escasses possibilitats i que necessitarà un miracle si volen ser presents en el bombo dels quarts de final.\nDurant la segona meitat l'equip de Guardiola -capdavanter sobrat a Anglaterra- ha aixecat el peu de l'accelerador i ha aprofitat per donar minuts a David Silva, qui ha preferit reservar i que s'ha recueprat abans del previst, i que també ha gaudit de més de mitja hora per guanyar sensacions.\nEl ritme del City ha estat suficient per marcar un altre gol. Una altra vegada Gündogan, aquest cop amb un xut arquejat davant el qual res no ha pogut fer Vaclik. El 0-4 ha posat la cirereta a un partit que ha tingut més oportunitats en la mitja hora final, però ni els de Raphaël Wicky, ni els de Guardiola han canviat el marcador.


Cauen els contagis de coronavirus a Palafolls a xifres de finals d’estiu - Ràdio Palafolls\nInici » Cauen els contagis de coronavirus a Palafolls a xifres de finals d’estiu\nMarc Ferri , març 2, 2021\t / 384 0\nDiumenge el nostre municipi tancava la millor setmana des del passat setembre, és a dir, abans de la 2a onada. En tota la setmana es van detectar 6 contagis per coronavirus ja sigui amb test d’antígens o amb una PCR, és la xifra més baixa dels últims 5 mesos. En aquest temps hi ha hagut setmanes amb 34 contagiats.\nAquests 6 contagis en l’última setmana a Palafolls es situa als nivells de contagis de l’estiu passat. Els contagis detectats a través de prova diagnòstica han caigut a totes les poblacions veïnes.\nA Malgrat la xifra també va a la baixa. Segons dades del Departament de Salut, la passada setmana es van detectar 21 contagis nous a Malgrat, la xifra més baixa des del novembre, abans de la 3a onada. Les pitjors setmanes a Malgrat es van donar al desembre i a principis de gener amb 76 casos positius confirmats per prova diagnòstica.\nA Tordera, en l’última setmana, s’han detectat 10 contagis de covid19, una xifra que no es donava des de l’octubre passat. A la població veïna el màxim setmanal de contagis es va registrar al novembre amb 84 casos.\nDades de coronavirus al febrer\nTot i aquesta disminució generalitzada al nostre voltant, les autoritats sanitàries adverteixen que no s’ha d’abaixar la guàrdia i cal minimitzar el risc de contagi limitant el contacte social, i fer l’activitat mínima indispensable fora de casa, a més de continuar aplicant les mesures d’higiene bàsiques: mascareta, rentat de mans freqüent i distància.\nActualment el nombre de pacients positius per coronavirus ingressats als centres de la Corporació de Salut del Maresme i la Selva és de 45 persones, una xifra similar a la de la passada setmana.\nSegons aquestes dades hi ha 14 persones a l’Hospital de Calella, 12 al sociosanitari de Calella i 19 a l’Hospital de Blanes.\nSegons els informes de l’Agència de Qualitat i Avaluació Sanitàries de Catalunya (AQuAS), el risc de rebrot a l’Alt Maresme, en la darrera setmana, se situa en els 243 punts i l’RT és de l’1,10. Mentre que a la Selva Marítima el risc de rebrot és ara de 172 punts i l’RT és de l’1,76.


Chris Hardwick, James Franco i 12 homes més 'Me Too' de nou al treball - Pel·lícula | Juliol 2022\nChris Hardwick, Matthew Weiner, Jeffrey Tambor, Ryan Seacrest, Lars von Trier i James Franco\nNina Prommer / EPA-EFE / Shutterstock, Michael Buckner / Variety / Shutterstock, John Salangsang / BFA / Shutterstock, Sara Jaye Weiss / Shutterstock, Kristina Afanasyeva / Featureflash / SilverHub / Shutterstock, Stephen Lovekin / Shutterstock\nDesprés que Chris Hardwick i James Franco s'enfrontessin a acusacions d'increvisions sexuals, van lluitar amb una sèrie de peces de pensament desenfadades, maons de xarxes socials i una reacció de l'opinió pública; Qualsevol persona que suggerís la possibilitat de tornar-hi es va desaconsellar immediatament. Alguns mesos després, està clar que no és el cas.\nAMC va anunciar la finalització de la suspensió de Chris Hardwick després d’investigar una reclamació d’abús de la seva antiga núvia. Collider va informar que James Franco està donant voltes al seu primer projecte de direcció, ja que cinc dones l'acusaven d'assetjament sexual. (Franco ja havia rebut una reentrada a la segona temporada de HBO a 'The Deuce'). Mentrestant, Johnny Depp –acusat d’abusar físicament i verbalment de l’ex-dona Amber Heard– va ser l’atractiu més important del còmic de la setmana passada.\nA mesura que el moviment continua, diferents destins post-escàndol han començat a sorgir. Tal com va assenyalar un titular de Vox aquesta setmana, 'Mel Gibson ha establert el model per a una remuntada #MeToo. Espereu que altres homes la segueixin. ”L’article va aprofundir en el comportament de Gibson (recordeu quan Oksana Grigorieva va dir que li va treure les dents?), Amb estratègies clau per tornar a l’ull públic (no discutiu l’incident, deixeu que els vostres amics facin el parlant, deixeu passar el temps i torneu en un mode lleugerament diferent del que us coneixíeu).\nTot i això, mirar una desena d’homes que es van enfrontar a les acusacions de #MeToo l’últim any suggereix que potser no serà tan complicat. TJ Miller tornarà a donar veu a Tuffnut per a la propera entrega de la franquícia 'Com entrenar el teu drac'. Les acusacions d’assetjament contra John Lasseter poden tenir un impacte durador en la trajectòria de l’antiga Disney i Pixar Animation Studio CCO, tot i que actualment roman en la nòmina de les empreses fins a finals d’any com a consultor.\nDownton Abbey temporada 6 episodi 8\nNo totes les acusacions són iguals. Alguns, com el que va fer contra el president de l'Acadèmia John Bailey, es van considerar sense fonament. A l'altre extrem, probablement les dues persones que l'Acadèmia va elegir per expulsar-Harvey Weinstein i Bill Cosby- sempre seran desitjades; el tercer, Roman Polanski, continua col·laborant amb les millors estrelles del món.\nAquí, IndieWire analitza els futurs professionals de 12 homes després de #MeToo.\ntràiler de viure amb tu mateix\nDurant un enregistrament del 2003 de la sèrie de comptes enrere de vídeo musical de MTV 'TRL', la presentadora de 19 anys, Hilarie Burton, presumptament, havia agafat el pit per Affleck, va recordar un fan de l'esdeveniment a les xarxes socials després que l'escriptor i productor guanyador de l'Oscarscar condemnés Harvey Weinstein. A continuació, Burton va compartir un informe 'TRL sense censura' on va parlar de l'assalt i va aparèixer un altre clip de tres anys més tard, en el qual a Affleck se li apareix una reportera Star femenina durant un llarg període de temps mentre intenta alliberar-se. 'Vaig actuar de manera inadequada envers la Sra. Burton i em disculpe sincerament', va respondre Affleck a Twitter l'11 d'octubre. Es reunirà amb el seu director de 'El Comptador', Gavin O'Conner, per retratar un exjugador de bàsquet a 'The Has -Been ”, un projecte que només va obtenir 4,8 milions de dòlars en crèdits fiscals de Califòrnia. Aquest mes, Affleck també es va unir al repartiment de la primera publicació de Dee Rees després de la 'Mudbound', 'The Last Thing He Wanted'.\nLlegeix més: Es poden rehabilitar els depredadors de Hollywood i rsquo; s? Els metges diuen que sí, per a alguns, però no hi ha solució ràpida\nEl veterà cinematògraf ('The Big Chill', 'Groundhog Day') aviat marcarà el seu primer aniversari com a president de l'Acadèmia, però la seva jove tinença incloïa una denúncia d'assetjament per part d'un acusador no revelat. El 27 de març, dues setmanes després de la recepció de l'informe i el comitè de membres de l'Acadèmia va llançar una investigació, l'acusació va ser desestimada per unanimitat. L'Acadèmia va començar el 2018 actualitzant el seu estàndard de conducta; En els darrers mesos, l'organització ha votat per tres expulsions - Harvey Weinstein, Bill Cosby i Roman Polanski - més del total combinat en les nou dècades anteriors. A més, malgrat ampliar la seva membre a la seva classe més gran de sempre, 928 individus, per intentar aportar joventut i diversitat a les seves files, el recent guanyador de l’ Oscarscar Kobe Bryant (“Estimat bàsquet”) va ser denegat d’entrada. Un empleat de l'hotel va dir que Bryant la va violar el 2003; el cas penal va ser abandonat després que ella declinés testificar.\nAl gener, l’actor i productor guanyador de l’ Oscarscar va reconèixer que un antic empleat va estar a punt de revelar públicament una “mentida completa” al·legant que es va masturbar davant seu durant els anys 80. La periodista Susan Braudy va compartir la seva història a 'The Today Show' nou dies després. Segons el seu compte, Douglas va veure com 'afegir-se' mentre estava al capdavant de la seva empresa de Nova York, Stonebridge Prods. La carrera de Douglas ha patit poc des de llavors. Aquest estiu, va participar en la campanya de màrqueting del seu últim llargmetratge Marvel, 'Ant-Man and the Wasp', i va protagonitzar una altra adaptació de còmics, 'Animal World', per a China Enlight Pictures (que serà distribuïda aviat per tot el món per Netflix). L’any que ve, interpretarà el paper principal –entrenador en funcions– a “El mètode Kominsky”, una sèrie original de Netflix del creador “Dos homes i mig”, Chuck Lorre.\nVuit dones van parlar a CNN sobre l’assetjament laboral que presumptament van suportar per part de Morgan Freeman; l'article resultant es va publicar a finals de maig. 'Now You See Me' (2012) i 'Going In Style' (2015) van ser dos muntatges de cinema on recordaven la seva mala conducta, que van des dels comentaris inapropiats fins a tocar. El guanyador de l’Oscar “Million Dollar Baby” es va disculpar per primera vegada a aquells que se sentien “incòmodes o no respectats”, i després va dir que no “crea [d] entorns laborals poc segurs” ni “assalta a dones”. La xarxa de transport de Visa i Vancouver es va aturar. va publicar anuncis utilitzant la seva veu, però els seus col·laboradors a la pantalla com Disney ('El trencadís i els quatre regnes', el 2 de novembre) i el National Geographic Channel ('La història de Déu amb Morgan Freeman') no van fer cap anunci sobre seccions. Dies després de l’informe CNN, Freeman va ser fotografiat a Savannah, Geòrgia, filmant escenes per a la seva propera llargmetratge “The Poison Rose”.\nLlegeix més: Tig Notaro Isn ’; t Aquí per al ‘ Brillant horror ’; d’un potencial Louis C.K. Reaparició: ‘ Això ’; s No són acceptables ’;\nCaitlin O ’, durant la seva audició per a la pel·lícula d’Oliver Stone, 'The Doors', Heaney assegura que l’actor que hi havia darrere de Jim Morrison, Val Kilmer, la va fer malbé (mentre Stone riu). O’Heaney va presentar un informe policial i els tres van arribar a un acord, que va mantenir l’actriu en silenci fins que va trencar els termes del seu acord de no divulgació l’octubre passat. Entre els propers encàrrecs de l’actor hi ha “Top Gun: Maverick” amb Tom Cruise, i el drama de la banda ciclista “Riptide”, en què protagonitzarà davant de Mira Sorvino.\nllista de les nominacions als Oscar 2016\nSuzie Hardy, que va passar set anys com a estilista personal de la televisió i la ràdio, es va presentar al febrer acusant que l'estrella l'havia sotmesa a “; anys d'agressions sexuals no desitjades, ”; incloent-hi esmicolar i fregar el penis erecte contra ella. La tardor anterior, abans es coneixia la seva identitat i mentre E! Va investigar l'assumpte, Seacrest va minvar-li les denúncies imprudents. ”; E! encara enviava Seacrest per dirigir el seu pre-espectacle anual dels premis de l'Acadèmia - davant la desaprovació de Taraji P. Henson - i també va mantenir els seus concerts a 'American Idol', 'En directe amb Kelly i Ryan' i KIIS-FM.


01Almacelles Butlletí AMICS SJD - gener 2012 by Solidaridad San Juan de Dios - issuu\nBuTLLETÍ SOLiDARi CENTRE ASSISTENCIAL SANT JOAN DE DÉU - ALMACELLES\nEl Centre Assistencial Sant Joan de Déu d’Almacelles complementa el tractament de les persones amb discapacitat, que presenten alteracions conductuals, amb sessions individuals d’osteopatia. S’ha comprovat que l’aplicació d’aquesta disciplina, que busca l’equilibri corporal mitjançant la manipulació dels sistemes osteoarticulars, tranquilitza i relaxa els pacients, permetent-los així gaudir de més espais de benestar i millorar les relacions interpersonals. Sis persones amb retard mental lleu-moderat i trastorn mental i/o fenotips comportamentals s’han beneficiat d’aquest programa durant el 2011. Aquest tractament se suma a la línia de treball del Centre Assistencial Sant Joan de Déu d’Almacelles d’incorporar teràpies alternatives al tractament dels pacients. Així, a més de les sessions d’osteopatia, el centre usa teràpies amb gossos o el desenvolupament musical com a eines per millorar alguns comportaments específics.\nAlmacelles incorpora l’osteopatia al tractament de les persones amb discapacitat\nEl CET El Pla ofereix producte fresc i de qualitat directe de l’hort Els usuaris del Centre Especial de Treball El Pla d’Almacelles produeixen fruita i hortalissa ecològica a les finques Mas Lleó i El Pilar. Gràcies a l’ampliació de les instal·lacions del Pla, s’ha pogut completar el procés de producció d’aquest centre i els productes un cop collits es renten, s’higienitzen i s’envasen per a fer-los arribar als consumidors. A més, han incorporat la venda online a través de www.cetelpla. org, per acostar el punt de venda als consumidors. El procés fet des del Pla segueix elevats estàndards de qualitat, avalats pels certificats Globalpap i CCPAE pel que fa al cultiu de fruita i hortalissa, respectivament.\nGràcies als 42 voluntaris d’Almacelles contribuïm a fer possible un món millor\nL’Orde i Almacelles L’any 1960 els Germans de Sant Joan de Déu van adquirir els actuals terrenys del Centre Assistencial per a fer-hi una Colònia Agrícola per a persones adultes amb discapacitat. Els usuaris del Centre es dedicaven a fer feines del camp i aprovisionaven de productes naturals altres centres de l’Orde Hospitalari. A final dels anys 70 l’activitat va començar a augmentar, consolidant-se com a Centre Assistencial mantenint l’àmbit rural com a mitjà terapèutic i ocupacional dels usuaris. És llavors que es requereix de més recursos humans i comença la col·laboració amb el personal laic i els voluntaris. El creixement de Sant Joan de Déu a Almacelles ha estat constant. Als anys 90 s’hi va incorporar una residència assistida, un centre especial de treball i tallers ocupacionals, complementats amb programes adreçats a millorar l’atenció de la salut mental i les persones amb discapacitat intel·lectual. Finalment l’any 2003 es va inaugurar el nou edifici, més adaptat a les necessitats actuals dels usuaris del centre.\nEls usuaris del CET El Pla gestionen un supermercat de Lleida Nou persones amb discapacitat física, psíquica o amb malaltia mental han aconseguit un lloc fix de treball gràcies a la franquícia dels supermercats DIA que gestionen els usuaris del Centre Especial de Treball El Pla. Aquest acord dóna l’oportunitat als usuaris d’incorporar-se al món laboral, alhora que amplien la seva interacció amb altres persones, aspectes clau per la normalització de les seves vides. Els nou treballadors duen a terme tots els aspectes del dia a dia del supermercat: reposició de prestatgeries, cobrament a caixes o elaboració d’alguns productes sota la gestió d’una coordinadora de DIA.\nSant Joan de Déu Almacelles enceta el Nadal amb una torronada El 22 de desembre, els usuaris i professionals del Centre Assistencial Sant Joan de Déu d’Almacelles van donar el tret de sortida a les festes de Nadal amb Quality Houses, Torrons Vicens, Joan Sisquella, Backup comunicació i Romeu Prenafeta smm. Els treballadors d’aquestes empreses vam dedicar una jornada de voluntariat a l’activitat de Sant Joan de Déu, aportant el seu temps, la difusió del projecte i els torrons.\nPerfil Oriol Bota, director de l’Obra Social Sant Joan de Déu\nTothom pot col·laborar amb Sant Joan de Déu: amb diners, idees o temps\nQuina és la missió de l’Obra Social? A l’Obra Social treballem per recaptar els fons que permeten finançar els programes que els centres de Sant Joan de Déu dediquen als col·lectius més vulnerables. Així, anem de la mà amb els centres per incrementar el valor social dels projectes i poder oferir als usuaris un servei més enllà del purament assistencial. A Almacelles els recursos es dediquen als programes del Centre Assistencial Sant Joan de Déu, dedicat principalment a les persones amb problemes de salut mental o discapacitat intel·lectual. Són programes poc o gens subvencionats per la sanitat pública, per la qual cosa és imprescindible que els nostres amics ens donin un cop de mà. Els donants? Sí, les seves aportacions són vitals per dur a terme els programes dels centres, especialment en època de crisi. A Almacelles, per exemple, tenim una vintena de persones i entitats que periòdicament realitzen una donació a l’Obra Social, i en el conjunt de la província d’Aragó-Sant Rafael ja són més de 30.000. A més, tenim la sort de comptar també amb voluntaris que contribueixen a diferents tasques, a Almacelles són més de 40 persones que, amb la seva aportació desinteressada, ens ajuden a atendre les persones amb problemes de salut mental o discapacitat intel·lectual. Però la situació de crisi no fa més que augmentar i amb ella, la població desfavorida i la necessitat de nous programes. Per què heu creat Amics SJD? Per donar a conèixer als nostres col·laboradors en què fem servir les donacions que ens fan arribar i, alhora, per animar a tothom, independentment de la seva situació econòmica, a col·laborar amb l’Ordre Sant Joan de Déu, amb diners, idees, temps ... Amb aquesta nova publicació, us apropem els usuaris, els professionals, els voluntaris... i podreu conèixer els projectes de futur i també els del present. És, en definitiva, un canal de comunicació amb els nostres amics que permet enfortir i fer créixer encara més els nostres llaços d’amistat.\nAmics Todo lo demás es prestado Daniel Calabuig és creatiu de publicitat de l’agència Seisgrados. Fa dos anys va pensar que la gent havia oblidat el sentit original dels regals i va idear la manera de donar valor sentimental per davant del material. Va crear unes caixes plenes de sentiments i expressions d’afecte per vendre amb una finalitat benèfica: ajudar els programes de l’Obra Social Sant Joan de Déu. Amb l’objectiu de portar la iniciativa a tot l’àmbit estatal, aquest Nadal, TODO LO DEMÁS ES PRESTADO ha obert botigues gràcies a la col·laboració de CB Richard Ellis i els seus centres comercials, a Barcelona (Diagonal Mar i El Triangle), Madrid (Zielo Shopping Pozuelo), Bilbao (Ballonti), Múrcia (Espai Mediterrani) i a la Corunya (Marineda City). A més de la botiga online que permetrà arribar a totes les famílies: www.facebook.com/ todolodemasesprestado www.tldep.org Et convidem a regalar 10 unitats de Petonets molt tendres, 1kg de T’estimo, 365 Abraçades super fortes... “LleguÉ al mundo sin nada. Me iré del mundo sin nada, excepto amor. Todo lo demás es prestado” San Agustín\nGaspar, usuari del Centre Assistencial d’Almacelles Vaig néixer a Barcelona fa 50 anys, on vaig viure amb els meus pares, que sempre em van encaminar a enriquirme com a persona. Estudiant batxillerat i posteriorment a una escola taller, on vaig aprendre costura, ceràmica, dibuix, jardineria i finalment, a un centre de dia, on em van donar coneixements d’informàtica. Degut a la mort del meu pare i la delicada salut de la meva mare vam decidir que vingués a viure al Centre Assistencial Sant Joan de Déu d’Almacelles, un gran canvi acostumat a\nviure a la gran ciutat, però una experiència molt grata. Mai m’hagués imaginat com de bé estic aquí, em sento molt ple i polivalent. Sóc observador voluntari del Servei Meteorològic de Catalunya, una activitat que em motiva per alçar-me cada dia, sóc del grup de redactors de la revista entretots. com i properament, posarem en marxa la biblioteca del Centre. Ocupacions que complemento fent esport i ajudant a les persones que van en cadira de rodes a desplaçar-se, activitats que em fan sentir jove i ple d’humanitat.\nA més, m’agrada participar dels grups de reminiscència, floreixen els records passats com si estiguessin vius en la meva memòria i és un espai de trobada on escolto l’experiència dels altres i em sento escoltat i respectat. En definitiva, al Centre Assistencial Sant Joan de Déu m’hi sento com a casa, em sento com un peix a l’aigua amb el suport que m’ofereixen els professionals, que em permet anar fent camí cap a una autonomia personal més amplia i a una millor qualitat de vida.\nL’Orde Hospitalari Sant Joan de Déu compta amb altres equipaments per acollir a les persones amb problemes de salut mental i discapacitat intel·lectual. A més del Centre Assistencial SJD - Almacelles compta amb el Parc Sanitari Sant Joan de Déu i la Fundació Germà Tomàs Canet.\nEl Centre Assistencial d’Almacelles celebra cada setembre el Dia de les famílies, per potenciar la relació entre familiars, persones residents, treballadors/es i voluntaris/es.\nL’Obra Social va posar en marxa el curs 20102011 el Programa Escola Amiga, una iniciativa que té com a objectiu promoure valors solidaris en la població adolescent per impulsar la seva mobilització en activitats en pro dels col·lectius més vulnerables.\nCompte solidari: 2100-0148-50-0200406845 Centre assistencial Sant Joan de Déu - almacelles I 973 74 00 10 I almacelles@sjd-lleida.org I www.sjd-lleida.org OBRA SOCIAL SANT JOAN DE DEU I 93 253 21 36 I obrasocial@ohsjd.es I www.obrasocialsantjoandedeu.org Edita i dissenya: Obra Social Sant Joan de Déu // Redacció: Ester Bonell, Toñi Segura, Mª Rosa Caminos, Xavier Torres, Aina Serra Paper 100% reciclat\n01Almacelles Butlletí AMICS SJD - gener 2012\nButlletí pels donants de Sant Joan de Déu d'Almacelles


Com posar un mirall al bany - FÒRUM.ad\nCom posar un mirall al bany\nEl 19/06/13 9:29\nAl bany, un bon mirall pot aportar molta lluminositat i sensació de més espai. Als grans establiments de bricolatge es poden adquirir miralls a preus bastant assequibles, tot i que no hi ha tanta varietat com a les botigues de decoració o en les especialitzades en banys.\nPer col·locar un mirall al bany necessitareu les següents eines: un trepant, un tornavís, un nivell i un metre.Amb el metre mesureu l’altura a la qual voleu col·locar el mirall. Podeu agafar aquesta mida respecte al terra o el sostre. Marqueu a la paret els punts de suport del mirall fent servir el nivell perquè quedi ben recte. Feu els forats amb el trepant utilitzant la broca més adequada segons el tac que col·locareu a la paret.\nSi el mirall té llum, haureu de connectar els cables a la presa de corrent utilitzant el tornavís i una regleta (la presa quedarà amagada darrere del mirall). És important tancar el llum del comptador general per evitar accidents. Per acabar, pengeu el mirall en els punts de penjament.Si el mirall no té incorporat un prestatge, podreu col·locar-lo a sota del mirall fixant-lo a la paret amb uns suports per a prestatges.\nNotícia Anterior: Campionat del món de trial\nSegüent Notícia: L’hipnotitzador: “Trance” de Danny Boyle


Com pot afectar tenir sempre obert el router? | Recerca en Acció\nCom pot afectar tenir sempre obert el router?\nCom pot afectar tenir obert sempre el router, especialment durant en el descans nocturn en un habitatge? Quina distància de l'aparell és la més adequada? Jo com a prevenció el tanco a la nit.\nPregunta proposada per: Antoni Casanovas\nI la resposta és...\nPer als qui es preocupen per les radiacions dels aparells de comunicacions, cal saber que aquestes depenen de tres factors: potència de transmissió, distància i nivell d'activitat.1/ Potència\nEl Wi-Fi es mou entre els 32 mW (15dBm) que emet típicament un portàtil als 100 mW (20 dBm) que emet un punt d'accés com el router wi-fi. En el pitjor dels casos, això representa menys de la meitat de la potència que pot emetre un telèfon mòbil. Per tenir més comparacions, està uns 50dB per sota del que radia un forn microones.2/Distància\nLa propagació de les ones en entorns domèstics fa que es perdi potència més ràpidament que en entorns oberts. Només allunyant-se un metre de la font radiant, la potència s'ha reduït entre 1000 i 10.000 vegades. Als 5 metres s'ha dividit per 150.000 i als 10 m per prop de 2.000.000 (el número exacte dependrà de la presència d'envans, materials de construcció, mobles, etc.).3/ Activitat\nEl router només radia si està transmetent dades (si esteu descarregant informació al vostre portàtil, tablet PC, telèfon...). Si a la nit no teniu cap activitat, el router no radia res (bé, en realitat, encara que no hi hagi activitat, el router encara transmet un 0,04% del temps).Conclusió\nSi en prop de 20 anys d'ús generalitzat dels telèfons mòbils no s'ha demostrat científicament cap efecte nociu i, per tant, hom admet el risc de posar-se un telèfon mòbil a l'orella de tant en tant, menys ha d’amoïnar tenir encès el router Wi-Fi, que emet menys potència, a un metre de distància, i sense que estigui transmetent.Eduard Garcia, investigador de la UPC\nControl del correu brossa. Quant són\nAquesta és l'opinió dels internautes, no de Recerca en acció.No està permès fer comentaris contraris a les lleis o injuriants.Reservat el dret d'eliminar els comentaris que considerem fora de tema.\nQuina es la diferencia entre bacteri, germen, microbis i cèl•lula?\nQuina es la diferencia entre bacteri, germen, micr...\nQuantes cèl·lules tenim? Tenim uns 50 bilions de cèl·lules. U...


Redacció 19:18 06/06/21\nSalvador Illa ha decidit que el seus hipotètic conseller f'Indústria, Empresa, Comerç i Turisme i Agenda Digital, sigui el pirinenc Òscar Ordeig\nturisme amb seu presenta com ordeig\nFoto de família del 'govern a l'ombra' liderat pel cap de l'oposició, Salvador Illa / PSC\nUn president a l'ombra, 15 consellers alternatius, dos comissionats i una secretaria general. Aquesta és la composició del 'shadow cabinet' o govern alternatiu que el PSC posarà en funcionament aquest diumenge. Una alternativa de govern amb presència pirinenca ja que Salvador Illa ha decidit que el seus hipotètic conseller f'Indústria, Empresa, Comerç i Turisme i Agenda Digital, sigui Òscar Ordeig.\nInspirat per la fórmula que va fer servir l'expresident Pasqual Maragall el 2000, Salvador Illa impulsa «l'altre» executiu per fiscalitzar l'acció del Govern de Pere Aragonès i aportar propostes polítiques. El govern alternatiu es trobarà els divendres cada 15 dies. Un segon òrgan, el Consell Tècnic, prepararà els projectes. Les primeres fites: un pacte per la pandèmia; un pels fons europeus; un acord per la renovació dels alts càrrecs designats pel Parlament; i un per al pluralisme dels mitjans públics i una llei electoral catalana.\n(Foto: Primera reunió del govern a l'ombra liderat pel cap de l'oposició, Salvador Illa, al Palau Requesens / PSC)\nEls socialistes aspiren a contribuir, des de l'oposició, «a fer avançar el país». Així, faran un «seguiment crític» a l'executiu d'ERC i Junts, configuraran una alternativa al Govern amb propostes d'actuacions i polítiques públiques i oferiran mà estesa i col·laboració per a qüestions d'interès general. De fet, garanteixen «disponibilitat màxima» per arribar a grans acords de país. En aquesta línia, el grup parlamentari ja havia estès la mà aquesta setmana per negociar uns nous pressupostos –tot i que, finalment, el Govern ha descartat fer uns comptes per al 2021 i opta per treballar per als del 2022.\nFinalment, el govern a l'oposició farà visites arreu del país d'un o dos dies cada tres mesos per «conèixer de primera mà els reptes i preocupacions de les entitats i agents del territori visitat».\nEl PSC reclama implantar serveis de punt de trobada a Vielha, Tremp i la Seu d’Urgell


L’11 de setembre més multitudinari de la història | La Garriga Digital\nEl referèndum de l’1-O no és un caprici ni un rampell. Aquest referèndum és el resultat de la incapacitat del govern espanyol de donar resposta a una qüestió purament política que d’altres països del món han abordat amb incomoditat, és cert, però amb la consciència que no es pot ni s’ha d’impedir l’exercici sagrat del vot, i més quan aquesta demanda ve exigida per una majoria aclaparadora de la societat i després de manifestacions pacífiques multitudinàries sostingudes en el temps. I és que ja portem més de 7 anys i aquí ningú ha escoltat des de l’altra banda ni s’ha fet cap oferta amb cara i ulls. Qui vulgui esperar a que els seus companys fraternals de Madrid tinguin majoria absoluta per a donar-nos permís per existir, està en el seu dret, però que no ens demani que també nosaltres ho fem. Perquè la democràcia no entén d’excuses i, si cal desafiar qui ens la vol manllevar, es fa.\nHi ha un conjunt de circumstàncies que ens han dut on som avui, totes amb la seva particular importància. La qüestió cabdal, però, és que n’hi ha uns que volem votar sense esperar el permís de qui ja ha dit que no ens el donarà mai; i n’hi ha uns altres que volen impedir que votem però que, en el fons, no saben com. De moment, ho intenten mitjançant amenaces i desprestigis a la desesperada, però la pregunta del milió és com ho faran, realment, quan arribi el dia que els catalans ens dirigim, tossuts, cap a l’urna amb la nostra papereta –amb un sí, un no o un vot en blanc– entre els dits.\nCatalunya és una nació sobirana perquè així se’n sent i així ho va decidir el seu Parlament. Perquè les sobiranies no es demanen ni es concedeixen: es prenen i s’exerceixen.\nEn tot cas, i per tal que això agafi l’embranzida final necessària, cal una última gran mostra de força. Una última demostració democràtica i pacífica que els catalans no renunciarem de cap de les maneres al nostre dret inalienable a decidir el nostre futur.\nHem dit massa cops que “Ara és l’hora” i hem acabat rebufant de desencís al veure que encara no, que encara faltava una passa més, i una altra, i una altra. Però la persistència sempre ens ha caracteritzat i l’1 d’octubre, si ho fem bé, pot ser l’últim dia de la Catalunya autonòmica. I el primer pas per a fer-ho bé és tornar a demostrar, un cop més, que l’11 de setembre és la nostra Diada i que no ens conformarem mai més amb les engrunes: volem el pa sencer.\nAquesta Diada, omplim de nou Barcelona. Des de la Garriga, sortiran autocars carregats de ciutadans amb la intenció de tornar-se a fer sentir.\nInforma’t sobre com pots reservar el teu lloc al bus de l’ANC a les botigues La Vienesa (c. Banys 26), a Ca l’Artesà (c. Calàbria 25), a la carnisseria Valldeoriola (c. Calàbria 74) o a Can Baldich (c. Banys 54). També pots contactar amb nosaltres a través del Facebook o al mail lagarriga@assemblea.cat.\nAssembla Nacional Catalana la Garriga\nArticle anteriorEl programa de TVE ‘Pura Magia’ roda avui a la Garriga\nArticle següentEl Cafè del Casino ha fet el millor pintxo d’aquest any


Les visions d'un monument "àrab" - Generalitat Valenciana\nEn els començaments del segle XIX l'il·lustrat viatger, Alexandre de Laborde, tingué ocasió de reparar en l'edifici al seu pas per València. Ni tan sols Orellana en el seu manuscrit, anterior en molts pocs anys a la visita del francés, adduïx cap comentari especial en mencionar esta "antiga" casa de banys que subsistia a la ciutat a finals del set-cents, amb el nom del trencat carreró "del Almirante" on s'ubicava. Es tractava, per tant, de la primera apreciació de la singularitat monumental de l'immoble, i en deixà constància Laborde en el seu Voyage pittoresque et historique de l'Espagne, editat el 1806, a través de una breu descripció textual i, sobretot, unes interessants il·lustracions gravades on es reflectix la planta, dues seccions, dues perspectives i tres detalls arquitectònics.\nEl viatger francés identificà estos "Banys de València" com monument "àrab" de forma certament paradoxal, en reconéixer en l'edifici una estructura similar a la prèviament descrita en les ruïnes dels banys –certament no "àrabs", com hem vist– de Barcelona i Girona, amb una part destinada a vestíbul i una altra al bany pròpiament dit, dividida en tres sales humides disposades perpendicularment a aquell. El vestíbul – que ocupa la meitat nord de la planta- estava proveït aleshores d'un peristil, actualment desaparegut, els arcs del qual es representaven en el gravat amb traça de ferradura, sostinguts sobre columnes de fust cilíndric, de major gruix que les existents en la part humida.\nPerò el material gràfic de Laborde s'ha d'interpretar amb cura. Deliberadament omet la reproducció dels envans separadors de les cabines de banys que, en l'any 1800, havia disposat el nou propietari de la casa –Vicente Plancha– a fi d'instal·lar-hi piques de bany individuals a l'ús modern, "desfigurant" l'estructura, segons les paraules del mateix Laborde. Els gravadors tracten d'oferir, així, una restitució fidel del bany original, però idealitzen i orientalitzen detalls que no es podien percebre amb precisió a causa de les reformes i aparedaments que amagaven les arcuacions, no reflectits en les figures. Els reconeixements efectuats el 1991 van permetre determinar la falsedat de la ferradura atribuïda als arcs peraltats de les sales freda i temperada, com també la del suposat sosteniment d'estos en columnes adossades o pilastres, atés que, en realitat, els arcs se sostenen directament sobre els murs.\nDe fet, en les descripcions de Zacarés (1849) i del marqués de Cruïlles (1876) no es mencionen en absolut els arcs que separaven les alcoves en les sales humides: simplement no es veien. Quant al peristil del vestíbul, demolit el 1874, en el mateix alçat de Laborde s'aprecia que els buits s'havien cegat en la quasi totalitat. Sobre això, un comentari recent de Carles Boigues fa notar la "imprecisión del dibujo de Laborde sobre el modo de apoyarse los arcos de herradura en la columna".\nLes descripcions posteriors a Zacarés i Cruïlles són més concises. Elías Tormo parla, el 1923, d'estes "ruïnes morisques" com un bany àrab del s. XIII, poc anterior a la conquesta. Esta mateixa cronologia la fa constar una altra vegada el mateix autor en la memòria prèvia a la segona declaració de monument historicoartístic el 1944 (la primera declaració la féu el govern de la República al desembre de 1937). La datació al final de l'època musulmana ha sigut assumida, més recentment, en els catàlegs monumentals de la ciutat de València (M.A. Català,1983) i de la Comunitat Valenciana (D. Benito, 1984), així com en el tractat de Basilio Pavón (1990), tots els quals coincidixen a atribuir al bany una data entre finals del segle XII i inicis del XIII.\nD'altra banda, la publicació de l'obra de conjunt sobre els banys àrabs al País Valencià (1989) va aportar noves contribucions que no revisaven substancialment el ja dit, encara que algunes, fins i tot, remuntaren més encara la cronologia, a pesar de no comptar amb documentació directa en què sostindre's. Boigues va analitzar els mòduls compositius i els tipus d'arcs reproduïts en les figures de Laborde, i assenyala una filiació precalifal per als del peristil, califal per als de la sala temperada i almohade per als de la freda, diferències que este autor atribuïa a "reformas durante la época islámica o bien al uso diferenciado de cada sala... por razones estéticas". Pedro Lavado afirmava que el bany corresponia a la "tipología taifa" i que semblava haver sigut construït en els segles XI al XIII, encara que en un altre moment assenyalava que seria "obra de los amiríes de Valencia", i per tant de mitjan del segle XI tenint en compte, sens dubte, la suposada denominació de Bany de cAbd al-Malik.\nLa classificació tipològica proposada en l'obra abans mencionada per Rafael Azuar és, sens dubte, la més encertada. Tenint en compte la composició de la planta, advertix la seua correspondència amb el tipus que Gómez-Moreno qualificà de "granadí tardà", caracteritzat per l'escassa diferenciació de la sala tèbia respecte a les laterals i datable en època posterior al segle XIII. Tanmateix, la identificació tradicional del Bany de l'Amirall amb l'anomenat de cAbd al-Malik –mencionat repetides vegades en el Repartiment de la ciutat–, incità Azuar a admetre que "ya existía en el momento de la conquista" (any 1238), el que li permet plantejar la hipòtesi que la seua planta siga un "eslabón intermedio entre el baño de gran sala tibia cuadrada sobre la que gira el baño... y los más sencillos del siglo XIII en adelante". Però la identificació amb el bany de cAbd al-Malik –que ha condicionat molt les adscripcions cronotipològiques adduïdes– és absolutament falsa i, a més, esta circumstància ja va ser ben argumentada per altres autors.


02/05/2020 Adam Majó\nEstem d’acord, de nacionalisme n’hi ha de dreta i d’esquerra, de més ètnic i de més cívic, de conservador i de progressista. I sí, voler construir una república als Països Catalans (un territori amb vincles històrics i culturals de tipus nacional) és un projecte nacionalista. No passa res. Alhora, discutir sobre aquesta controvertida qüestió no debilita l’independentisme ni és cap cortina de fum de res, tot al contrari. El món veu el republicanisme català com un moviment nacionalista i com que aquest qualificatiu està molt negativament connotat és necessari i oportú aclarir-ho.\nEl nacionalisme, és a dir la idea que nació i poder polític han de confluir, és un dels grans invents de la modernitat. I és un invent progressista, que va prendre a la monarquia i a Déu la legitimació del poder per donar-la al poble. I encara més, recollint o inventant tot un sistema de referents lingüístics, paisatgístics, culturals, històrics o mitològics, va reforçar la solidaritat (nacional) i el compromís col·lectiu, va delimitar un terreny de joc conegut i practicable per a la lluita de classes i –si m’ho permeteu- va ajudar a l’individu a enfrontar-se amb la immensitat del món i a la solitud de l’existència.\nEl nacionalisme, però, té també el seu costat fosc. L’enfoc nacional de les relacions socials estableix un nosaltres molt potent però crea, de base o per defecte, un ells de qui és fàcil desentendre’s o, encara pitjor, confrontar-s’hi. Els potents lligams nacionals han servit sovint per emmascarar privilegis o per justificar injustícies i atrocitats. La pertinença a la nació no és incompatible amb la lleialtat primera al gènere humà però l’equilibri no és sempre fàcil.\nLa nació política, aquell exitós invent del segle XVIII desenvolupat i estès arreu del món, fa temps que dona senyals d’esgotament. Les guerres mundials, el colonialisme i els estralls de la manipulació patriòtica generen les primeres alarmes i prevencions. A la segona meitat del segle XX, i sobretot a partir de 1968, el nacionalisme ha estat qüestionat i combatut tant pel liberalisme humanista (imagine there’s no countries...) com per bona part de l’esquerra política i intel·lectual. No tot el cosmopolitisme és nacionalisme d’estat disfressat, admetem-ho d’una vegada.\nA aquest procés de descrèdit i debilitament del nacionalisme cal afegir-hi les dificultats objectives de la societat líquida i el món pla actuals: l’increment de la complexitat ètnica, lingüística i cultural vinculada a la mobilitat i les migracions, la globalització econòmica i comunicativa que desborda la capacitat d’intervenció dels estats-nació tradicionals o la multiplicació exponencial de la oferta identitària fruit de l’entronització de la llibertat individual i l’expansió de la societat de consum.\nAixí, de la mateixa manera que vam separar estat i religió i vam desregular les relacions sexuals i efectives, potser caldria desvincular també nació i administració pública i plantejar-se directament repúbliques post-nacionals. No per fer desaparèixer la consciència nacional, de la mateixa manera que la laïcitat no ha acabat amb la religió i el reconeixement de la diversitat sexual i de gènere no ha posat fi a la família nuclear heterosexual, sinó per separar definitivament drets i identitat. Per fer-ho, és evident que Espanya, paradigma d’estat nació vertical i assimilacionista, no ens serveix. Però la república catalana, tot i el pas endavant que suposararia, tampoc és una proposta realment post-nacional i post-nacionalista. Ens podria valdre pel mentrestant, per la fase prèvia, però tard o d’hora caldrà treballar per una república explícitament post-nacional, igualitària però no uniformadora, profundament descentralitzada i d’abast territorial molt més gran. Europeu, per començar. I mundial, tard o d’hora.


Els grups del Mundial de rugbi: Austràlia i Irlanda, favorits al grup C\nItàlia és l'únic equip que aspira a donar la sorpresa\n6 min. Barcelona 09/09/2011 11:24\n260x366 Irlanda s'ha cruspit Anglaterra deixant els anglesos sense el "Grand Slam" / REUTERS Irlanda s'ha cruspit Anglaterra deixant els anglesos sense el "Grand Slam" / REUTERS\nEl cap de sèrie és la selecció aussie. Els australians són competitius en qualsevol esport, en qualsevol disciplina. A més a més, el seu equip nacional està en un procés de millora important, jugant un rugbi molt interessant del 8 enrere, amb jugadors molt àgils als tres quarts i que mouen la pilota amb una rapidesa inusual. Un equip basat en la columna vertebral dels Reds (equip australià campió del Super15) i amb una barreja molt interessant de joves promeses i velles llegendes. Un equip que funciona sol, que es coneix a la perfecció. Un equip que li clava 60 punts al Stade de France al XV del Gall, capaç de derrotar a la gran Nova Zelanda dos cops en un mateix any, i que la seva columna vertebral (tots als Reds) són campions del Super15, és tota una màquina de fer rugbi.\nAustràlia és un país de rugbi XIII, per això molts dels seus jugadors presenten alguns "tics" de League, tals com el placatge alt o el no muntar rucks si no preferir avançar per mauls. Els Aussies arriben com a flamants campions del Tri-Nations i poden passar per sobre de qualsevol equip de l'hemisferi nord (tal com va fer fa uns mesos amb Escòcia i França, equips als que va humiliar a domicili).\nAmb uns jugadors que militen pràcticament en la seva totalitat al Super 15, els Aussies poden plantar cara a qualsevol. Al davant ens trobarem els gegants talonadors Stephen Moore, Saia Fainga'a (no confondre amb llur germà bessó Anthony), Polota-Nau i en Ma'afu, Robinson, Kepu i Ben Alexander a la primera línea, i una segona i una tercera amb noms del nivell del Gran Capità Nathan Sharpe, Vickerman, Pocock, Dean Mumm o el jove McCalman. Al mig de melé trobarem el jove revelació dels Reds Will Genia, que acompanyarà al seu company de club (i obertura) Quade Cooper, tancant una de les millors parelles del Super 12, acompanyats als centres de llegendes vives com ara Ashley-Cooper (i un altre nen prodigi dels Reds, com Anthony Fainga'a). Els 13 i 14 seran ocupats pels clàssics Mitchel i O'Connor i el 15 per Pat McCabe o l'obertura reconvertit en arrierKurtley Beale, que arriba de fer un enorme Tri Nations. Austràlia té possiblement el millor quinze de tota la competició. Si la connexió Genia - Quade Cooper funciona, no hi ha equip al món capaç de derrotar aquests wallabies. Pronòstic: Campió de grup. A partir d'allà, jo espero que sigui el "tapat" d'aquesta Copa del Món. Pot plantar-se a la final i guanyar-la.\nEl segon equip interessant d'aquest grup és Irlanda. Els irlandesos estan en un procés de renovar la seva selecció nacional, sempre competitiva, però que aquest any no ha acabat de rutllar al sis nacions (si exceptuem la brillant victòria contra Anglaterra al vell Landsdowne Road la darrera jornada de campionat) ni en els partits de preparació mundialista.\nMés o menys, tots coneixem a Irlanda. Un dels millors equips del món, al bell mig d'un relleu generacional. Davanters "made in" Munster i tres quarts de Leinster (campió europeu d'aquest any). Una davantera molt bona (però una mica envellida) on formen homes (llegendes vives) com Best, Flannery, Leamy i el clan de les "O's" (O'Callaghan i O'Connell), acompanyats de joves promeses que aviat els jubilaran, com ara Cian Healy o Sean O'Brien.\nEls tres quarts són la pólvora, la dinamita celta. El millor 10 de la història de la illa maragda, Ronan O'Gara, ja té successor: Jonathan Sexton, que es va consagrar a la darrera final de la Heineken Cup, quan va despullar la defensa de Leicester Tigers com va voler. Al centre irlandès, una altre llegenda viva del rugbi celta, en Brian O' Discoll (un dels millors del món) formarà amb l'inesgotable D'Arcy. A les ales hi formaran els joves Trimble i Tommy Bowe, que ajudaran al seu arrier tradicional, Murphy (tot i que els darrers partits l'arrier de Leinster, Robert Kearney, ha vingut tancant el XV del trèvol . Pronòstic: Segons de grup i grans animadors del Mundial. No els veig més enllà de semifinals, però tot és possible a la darrera oportunitat mundialista de la generació d'or del rugbi irlandès.\nItàlia es presenta com la tercera potència del Grup C. Molts ja sabeu el meu amor confés cap el rugbi transalpí, però cal ser realistes, i els gladiadors no tenen cap opció de passar a la següent ronda. Pocs equips hi ha tan descompensats com Itàlia: una davantera a l'elit mundial i uns tres quarts incapaços d'entrar a la zona de marca rival. Els davanters italians es planten molt fàcilment a la 22 rival, però un cop allà, els seus tres quarts són incapaços d'anotar.\nLa davantera italiana és bestial: el gegant Castrogiovanni, Perugini, Lo Cicero, el jove Ghiraldini, Del Fava, Mauro Bergamasco i sobretot Sergio Parisse, per a molts el millor 8 de tot l'hemisferi nord. A la línia, només en Mirco Bergamasco es salva de la crema general. L' "Aquilari" Andrea Masi i Mc Lean (nacionalitzat italià) són l'esperança de cara al mundial. Els argentins nacionalitzats Gonzalo García i Gonzalo Canale (coneguts popularment com els Gonzalos) ocuparàn el centre transalpí. Si no poden trencar els sistemes defensius rivals, poques opcions tindrà Itàlia. Pronòstic: Tercers de grup, cosa que els garanteix la seva presència al proper Mundial d'Anglaterra 2015. Ens farà patir contra Rússia, guanyarà fàcil a Estats Units i plantarà cara a Irlanda. Res a fer contra els Aussies.\nPer últim, Rússia arriba a aquest mundial després de mostrar el seu potencial a sis nacions B. Els russos són homes forts, però el seu rendiment és un enigma. Poden plantar cara a qualsevol, jugar de tu a grans potències per després patir contra equips petits com Espanya o Portugal. Rússia és un enigma dins d'un gran interrogant (com a la vida real). Els Estats Units són, a priori, la ventafocs del grup. Imagino que consideren un èxit haver arribat fins aquí i tenen l'esperança de no ser humiliats massa vegades, per bé que els darrers mesos s'ha detectat una bona evolució en les àguiles americanes que permet somiar en plantar cara a russos (com van fer a la Churchill Cup) i italians.


Notícies - El dret a l'autodeterminació és la via de solució del conflicte del Sàhara segons el Front Polisario\nEl dret a l'autodeterminació és la via de solució del conflicte del Sàhara segons el Front Polisario\nEmboirik Admed va ser el primer ponent de les jornades.\nel 8/set/03 Josep Gimeno Política PDF\nUn procés d'autodeterminació és l'única solució per al conflicte nacional entre el Sahara Occidental i el Marroc. Aquesta és la conclusió a què ha arribat el representant del Front Polisari a Catalunya, Emboirik Admed, en la primera de les xerrades organitzades per les Joventuts Nacionalistes de Sant Cugat per debatre la situació de les Nacions sense Estat.\nEmboirik Admed també ha aprofitat per fer un paral·lelisme entre les situacions polítiques saharaui i catalana. Segons el representant del Fornt Polisari, hi ha punts en comú entre Catalunya i el Sahara Occidental.,\nPenso que hi ha un paral·lelisme entre Catalunya i el Sahara Occidental perquè són dos processos nacionals. És necessari poder exercir el dret d'autodeterminació.\nLa xerrada sobre el Sahara Occidental forma part de les jornades que les Joventuts Nacionalistes de Catalunya han preparat aquesta setmana coincidint amb la celebració de la Diada Nacional de Catalunya. El president de la branca juvenil de Convergència Democràtica de Catalunya, Jordi Puigneró, explica el motiu de l'organització del cicle.\nL'objectiu és donar a conèixer diferents situacions de diferents països que es troben en una situació com la nostra.\nLa propera xerrada del cicle 'Nacions sense Estat' tindrà lloc avui a les vuit de la tarda a la Casa de Cultura i tractarà sobre la situació del Quebec.


#CatalunyaExperience, un èxit a Instagram de l’Agència Catalana de Turisme | l'anagnòrisi\n#CatalunyaExperience, un èxit a Instagram de l’Agència Catalana de Turisme\nOctubre 7, 2012 ·\tper antonivallejo ·\tin fotografia\t· Deixa un comentari\nEl passat 5 d’octubre va tenir lloc al Palau Robert de Barcelona la multitudinària inauguració de l’exposició fotogràfica “Catalunya vista pels instagramers”, organitzada per l’Agència Catalana de Turisme. La particularitat d’aquesta exposició és que les fotos que s’hi poden veure han estat escollides mitjançant un concurs a la xarxa social Instagram. Qui hi volia participar només havia de publicar fotografies de Catalunya amb l’etiqueta #catalunyaexperience.\nEl resultat final han estat gairebé 60.000 fotografies etiquetades, i una magnífica exposició de 241 fotos realitzades per 186 usuaris d’Instagram. Entre els presents a la inauguració hi havia nombrosos guanyadors, que gaudien del seu moment de glòria acompanyats de les seves famílies, i que s’afanyaven a omplir les xarxes socials amb fotos de l’esdeveniment.\nL’èxit de la iniciativa demostra l’encert de l’Agència Catalana de Turisme, que ha sabut aprofitar les xarxes socials per reinventar la promoció turística. La campanya ha aconseguit milers d’impactes a un cost relativament baix, i s’ha creat una comunitat d’usuaris que s’han implicat en la promoció de la marca Catalunya de manera activa i creativa.\nNo és cap secret que la revolució digital està canviant la creació i el consum de continguts. Els consumidors ja no accepten el tradicional rol passiu que se’ls havia atorgat, i volen crear els seus propis continguts. Internet ho ha fet possible, i els dispositius mòbils amb connexió a internet han accelerat la tendència.\nL’èxit de Catalunya Experience es deu a què ha donat la oportunitat a molta gent, o una excusa si es vol, de promocionar-se ells mateixos, alhora que promocionaven la marca Catalunya. L’Agència Catalana de Turisme ha entès que la gent, al compartir les seves experiències, en el fons cerca reconeixement social, i Catalunya Experience ha sabut trobar el punt d’equilibri en el qual tothom ha assolit els seus objectius.\nAl segle XVIII, Giambattista Piranesi, endut per la fascinació que sentia per la Roma antiga i pel desig que tenia de compartir la seva passió, va començar a vendre reproduccions dels seus gravats a preus assequibles, per tal que els viatgers que feien el Grand Tour es poguessin endur un record de la ciutat. D’aquest manera, Piranesi es va convertir en una mena de precursor de la moderna industria turística.\nL’àmbit de la promoció túristica, i molt especialment aquella que cerca un turisme cultural i de qualitat, ha de cercar noves vies de promoció i les xarxes socials poden ser un aliat molt poderós. La campanya #CatalunyaExperience n’és un bon exemple. Si Piranesi va inventar el souvenir, ara és la gent la que vol crear els seus propis souvenirs. Cal innovar i entendre els nous temps.\nFoto de família dels guanyadors del concurs #catalunyaexperience\n← L’Homer de l’hipertext de ficció\nAbans del diluvi. Mesopotàmia 3500-21OO aC →


Artadi sobre la condemna a la Mesa: "Una barbaritat. Però això no ens callarà"\nArtadi sobre la condemna a la Mesa: "Una barbaritat. Però no ens farà callar"\nBarcelona. Dilluns, 19 d'octubre de 2020. 13:57\nActualitzat: Dilluns, 19 d'octubre de 2020. 15:23\nLa nova condemna contra membres de la Mesa del Parlament per la participació en el procés independentista és una "barbaritat" i una "vergonya per al suposat estat de dret espanyol", segons la portaveu de JxCat, Elsa Artadi, que ha assegurat que aquesta mena de sentències no aconseguiran silenciar l'independentisme.\nArtadi ha retret que s'ha condemnat a inhabilitació diputats del Parlament per "fer bàsicament la seva feina, que és permetre un debat democràtic", per la qual cosa considera que qui haurien de ser inhabilitats són els jutges que ho estan impedint.\n"Que es vulgui silenciar no vol dir que això ens faran callar. Seguirem persistint. No només JxCat sinó tot l’independentisme. Aquestes vulneracions només fa més justa la causa de l'independentisme", ha advertit.\nGuinó seguirà al Parlament\nDe moment, JxCat no compta que la sentència hagi de comportar la marxa del grup parlamentari de Lluis Guinó, diputat del Parlament i alcalde de Besalú, que ha estat condemnat per la seva actuació com a vicepresident primer de la Mesa entre Juliol i Octubre del 2017. Artadi ha recordat que la sentència no és encara ferma i que, per tant, no haurà de comportar canvis en el grup parlamentari.\nD'altra banda, la previsió és que el Parlament es dissolgui en el termini de dos mesos, si es confirma que no es presenta cap candidat per a substituir Quim Torra, inhabilitat també pel TSJC.\nL'exvicepresident del Parlament Lluís Guinó continuarà com a diputat al Parlament.


Primeres figures prosperen cap als quarts de final del Barcelona Spain Masters - Federació Catalana de Bàdminton\nPortada > Notícies > Primeres figures prosperen cap als quarts de final del Barcelona Spain Masters\nPrimeres figures prosperen cap als quarts de final del Barcelona Spain Masters\nEl Barcelona Spain Masters 2019 ha celebrat la seva ronda de setzens de final durant la jornada d'avui. Des de primera hora del matí, el pavelló CEM Olímpics Vall d’Hebron acollia les millors raquetes del torneig. Els jugadors saltaven a la pista envoltats d'escolars que, en el torn de matí, animaven als seus ídols.\nObrien la jornada els danesos Mathias Boe - Carsten Mogensen (cap de sèrie número 3, plata en els JJOO Londres 2012, i múltiples vegades medallistes del món i europeus) davant els indis Krishna Prasad Garaga - Dhruv Kapila. El duo Boe – Mogensen s’emportava la victòria per 2 sets a 0. No corrien la mateixa sort els seus companys d'equip, Mads Pieler Kolding - Niclas Nohr, que queien derrotats davant els alemanys Mark Lamsfuss- Marvin Seidel : 21-15, 12-21 i 21-16.\nUn dels partits que ha tingut en suspens fins a l'últim moment al públic, ha estat el del jugador local Pablo Abián que s'enfrontava a Hans-Kristian Solberg Vittinghus (Dinamarca), cap de sèrie número 7. Després de més d'una hora de partit el jugador espanyol sentenciava la seva victòria, i per primera vegada el pas a vuitens de final d'un Super Sèries. Aquest encontre ha estat una dels més intensos de la jornada tant fora com dins de pista que ha finalitzat amb el marcador per 21-19, 14-21, i 21-18 per a l'espanyol en el seu primer duel trobada davant aquest rival.\nTambé en individual masculí, l'anglès Rajiv Ouseph , batia en un dur encntre al jugador tailandès Tanongsak Saensomboonsuk després de remuntar el partit: 19-21, 21-18, i 21-17. Per part seva, el danès Viktor Axelsen  batia al jugador Indi Ajay Jayaram a dos sets: 21-19 i 21-16.\nEn individual femení, la jugadora d'Indonèsia Ruselli Hartawan li posava difícil a lla cap de sèrie del torneig Han Yue (Xina). Finalment Han aconseguia el triomf: 21-23, 21-18 i 21-15. Una de les sorpreses de la jornada ha estat el triomf de Yeo Jia Min (Singapur) davant la cap de sèrie número 5, or en els JJOO Londres 2012 i plata en els mundials de 2013 i 2014, Li Xuerui (Xina) per 21-16 i 21-17.\nEn la modalitat de dobles femení, cal destacar a les germanes búlgaresStoeva, que després de tres sets (18-21, 21-12 i 21-10) han vençut a les jugadores de la Xina Taipei Chang Ching Hui - Yang Ching Tun.\nFinalment, en la modalitat de dobles mixtes, els indonesis Tontowi Ahmad - Winny Oktavina Kandow  vencien a Hee Chun Mak - Chau Hoi Wah(Hong Kong) per 13-21, 21-14 i 21-17. Ahmad és un dels jugadors referència en el torneig, or en els JJOO 2016 i diversos mundials.\nLa jornada del divendres 22 s'iniciarà a partir de les 15.00h, sent la primera del torneig que es disputa a la tarda. Per a gaudir de la competició, l'organització ofereix entrades gratuïtes durant tota la setmana a través de les taquilles de la instal·lació. També és possible gaudir de l'esdeveniment amb entrades anticipades i amb seient preferencial a través d'El Corte Inglés. Es preveu una elevada afluència de públic per a les fases finals de la competició. Així mateix, es podrà seguir l'esdeveniment des d'Espanya a través de les retransmissions en directe d’Esport3 (TV3), Teledeporte (TV1), i LaLigaSportTV.\n- Web Oficial:Barcelona Spain Masters 2019\n- Àlbum Fotos: Barcelona Spain Masters 2019 - Day 3\n- Video Highlights: Barcelona Spain Masters 2019 - Day 3\n- Video: Victor, Official supplier partner of Barcelona Spain Masters 2019


Cultura restaurarà el 'Retaule dels gojos de la Mare de Déu' de la Casa-Museu Benlliure\n16 de juny de 2016 (14:48 CET)\nL'Institut Valencià de Conservació i Restauració (IVC+R), de la Conselleria d'Educació, Investigació, Cultura i Esport inicia la restauració del "Retaule dels gojos de la Mare de Déu", que es troba ubicat a la Casa-Museu Benlliure, y és atribuïda al cercle de Nicolás Falcó.\nLa directora general de Cultura i Patrimoni, Carmen Amoraga, i la regidora de Cultura de l'Ajuntament de València, Gloria Tello, junt amb la subdirectora de l'IVC+R, Gemma Contreras, presenten l'inici dels treballs de restauració d'aquest retaule que es troba en el límit de la transició de la pintura gòtica a la renaixentista, i la cronologia de la qual estaria entorn del 1500.\nEl retaule va ser adquirit en 1896 pel pintor Josep Benlliure a l'antiquari i col·leccionista Francisco Enrich i, des de 1902 ,es troba ubicat en el mur est de l'estudi del pintor en la Casa-Museu Benlliure, i ha format part del decorat d'algunes de les seues pintures, com el retrat que realitza a la seua filla María.\nL'estat de conservació de l'obra presenta un alt nivell de degradació, amb importants alteracions i deterioraments, que posen en perill la seua perdurabilitat en el temps; així mateix, s'observen antigues intervencions en l'obra, que requereixen ser revisades i tractades sota els criteris actuals d'una restauració científica, d'ací que s'efectuaran tota una sèrie d'estudis analítics previs a aquesta restauració.\nEl retaule està dedicat als set gojos de la vida de la Mare de Déu, que apareixen representats en els carrers laterals. A l'esquerra, i de dalt a baix, trobem les escenes de l'Anunciació, la Nativitat, i l'Epifania; a la dreta, en idèntica disposició, es troben les escenes de la Resurrecció, l'Ascensió i Pentecosta. A la taula central es troba la Mare de Déu amb el Xiquet entronitzada i rodejada d'àngels, i en la part superior el Trànsit de la Mare de Déu. En la predel·la trobem al centre Crist com a baró de Dolors, i als costats, la representació de santa Llúcia, santa Bàrbara, santa Quitèria i sant Sebastià.\nEl cost de la rehabilitació està xifrat en 17.500 euros, que serà sufragat íntegrament per l'Institut Valencià de Conservació i Restauració (IVC+R).


CEIP CARLES SALVADOR: Acte de cloenda del projecte 50/50 a l'Ajuntament de València.\nActe de cloenda del projecte 50/50 a l'Ajuntament de València.\nEl passat dimarts, dia 19, a l'Ajuntament de València, va tindre lloc l'acte final del Projecte 50/50. Recordaréu que el Carles salvador, junt amb altres nou centres de la ciutat, aplicàrem al llarg del curs 2018-2019 una sèrie de mesures proposades per la comissió energètica per a, sense cost econòmic, intentar reduir la despesa energètica i de recursos al centre (electricitat, aigua i calefacció). El compromís de l'ajuntament era que, del total de diners estalviats respecte al curs anterior, el 50% es destinaria a millorar la eficiència energètica del centre, i l'altre 50% es donaria al centre, sense condicions.\nL'estalvi aconseguit el curs passat ha estat d'uns 1200 €. Els xiquets i xiquetes estan pensant propostes per a invertir, tant el 50% en mesures d'estalvi, com el 50% restant.\nAcudírem a l'ajuntament dos representants de la comissió energètica i un mestre de l'escola. Ens van rebre alguns regidors i regidores, i també l'alcalde de la ciutat. L'alumnat dels distints centres van explicar què havien fet i després vingueren els discursos dels representants municipals. Estem molt contents de tindre un alumnat tan compromés amb el medi ambient i la sostenibilitat.\nAcí teniu algunes fotos, el vídeo resum del projecte que ha fet l'ajuntament i una gravació de la intervenció dels nostres representants. A que estigueren molt bé?\nVideo del projecte 50/50.\nIntervenció dels representants del CEIP Carles Salvador